钦定古今图书集成/明伦汇编/皇极典/第225卷 > 魏
## 钦定古今图书集成/明伦汇编/皇极典/第225卷 > 魏

### 文帝

按《魏志文帝本纪》注：“《魏书》曰：‘帝常嘉汉文帝之为君，
宽仁元默，务欲以德化民，有贤圣之风。时文学诸儒
或以为孝文虽贤，其于聪明通达国体不如贾谊。帝
由是著《太宗论》曰：‘昔有苗不宾，重华舞以干戚；尉佗
称帝，孝文抚以恩德；吴王不朝，锡之几杖，以抚其意，
而天下赖安。乃弘三章之教，恺悌之化，欲使曩时累’’”
息之民，得阔步高谈，无危惧之心。若贾谊之才敏，筹
画国政，特贤臣之器，管晏之资，岂若孝文大人之量
哉！三年之中，以孙权不服，复班太宗论于天下，明示
不愿征伐也。他日又从容言曰：“顾我亦有所不取于
汉文帝者三。”杀薄昭，幸邓通慎夫人，衣不曳地，集上
书囊为帐帷。以为汉文俭而无法，舅“后之家但当养
育以恩，而不当假借以权，既触罪法，又不得不害矣。”
其欲秉持中道，以为帝王仪表者如此。

### 明帝

按《魏志明帝本纪》注：“《魏书》曰：‘帝容止可观，望之俨然，
自在东宫，不交朝臣，不问政事，唯潜思书籍而已。即
位之后，褒礼大臣，料简功能，真伪不得相贸，务绝浮
华谮毁之端，行师动众，论决大事，谋臣将相咸服帝
之大略。性特彊识，虽左右小臣，官薄性行，名迹所履，
及其父兄子弟，一经耳目，终不遗忘。含垢藏疾，容受’”
直言，听受吏民。士庶上书，一月之中，至数十百封。虽
文辞鄙陋，犹览省究竟，意无厌倦。　孙盛曰：“闻之长
老，魏明帝天姿秀出，口吃少言，而沉毅好断。初诸公
受遗辅导帝，皆以力任处之，政自己出，而优礼大臣，
开容善直，虽犯颜极谏，无所摧戮，其君人之量如此
之伟也。